

REPUBLIKA HRVATSKA

  ZADARSKA ŽUPANIJA

OPĆINA STARIGRAD

**Općinsko vijeće**

KLASA: 400-03/23-01/02

URBROJ: 2198-9-1-24-3

Starigrad Paklenica, 19. prosinca 2024. godine

Na temelju  članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 67. Zakona o komunalnom gospodarstvu („Narodne novine“ br. 68/18, 110/18 i 32/20) i članka  30. Statuta Općine Starigrad („Službeni glasnik Zadarske županije“ br. 3/18, 8/18, 3/20, 3/21 i 20/23), Općinsko vijeće Općine Starigrad na svojoj 24. sjednici održanoj 19. prosinca 2024. godine, donijelo je

**II. izmjene i dopune Programa građenja komunalne infrastrukture**

**na području Općine Starigrad za 2024. godinu**

**Članak 1.**

Članak 2. Programa građenja komunalne infrastrukture na području Općine Starigrad za 2024. godinu (Službeni glasnik Zadarske županije br. 20/23, Službeni glasnik Općine Starigrad br. 8/24) mijenja se i glasi:

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja. Troškovi se iskazuju odvojeno za svaku građevinu i ukupno, te se iskazuju odvojeno prema izvoru njihova financiranja. Za ostvarivanje ovog programa predviđaju se sredstva u ukupnom iznosu od 1.769.700,00 EUR i to iz sljedećih izvora :

|  |  |
| --- | --- |
| ***Vrsta prihoda:*** | ***Plan u kn*** |
| *Pomoći iz županijskog i državnog proračuna, FZOEU i EU* | *348.000,00 EUR* |
| *Prihodi od komunalnog doprinosa* | *105.000,00 EUR* |
| *Prihodi za posebne namjene* | *15.600,00 EUR* |
| *Prihodi od financijske i nefinancijske imovine* | *70.000,00 EUR* |
| *Ostalih prihodi od prodaje nefinancijske imovine* | *20.000,00 EUR* |
| *Prihodi od poreza* | *230.000,00 EUR* |
| *Višak prihoda iz prethodnih godina* | *931.100,00 EUR* |
| *Prihodi od prodaje građevinskog zemljišta* | *50.000,00 EUR* |
| ***Ukupno*** | ***1.769.700,00 EUR*** |

**Članak 2.**

Članak 3. Programa građenja komunalne infrastrukture na području Općine Starigrad za 2024. godinu (Službeni glasnik Zadarske županije br. 20/23, Službeni glasnik Općine Starigrad br. 8/24) mijenja se i glasi:

Izgradnja komunalne infrastrukture u 2024. godini iz članka 1. odnosi se na:

**1. NOVO GROBLJE U STARIGRADU**

Pod navedenim se podrazumijevaju se radovi izgradnje natkrivene nadstrešnice pokraj postojeće mrtvačnice na Novom groblju u Starigradu, te izgradnja dodatnog broja grobnica. Izvor financiranja ove stavke su prihodi od komunalnog doprinosa. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Izgradnja groblja** | | | |
| 1. | Radovi Novo groblje Starigrad | 15.000,00 EUR | |
| Ukupno: | | 15.000,00 EUR | |

**2. GROBLJE SELINE**

Pod navedenim se podrazumijevaju se radovi proširenja postojećeg mjesnog groblja i izgradnja nove mrtvačnice u Selinama (2. faza projekta) koji obuhvaćaju građevinsko-obrtničke radove, građevinske radove-konstrukciju, elektroinstalacijske radove, instalaciju vodovoda i odvoda i termotehničke instalacije. Postojeće mjesno groblje u Selinama nalazi se na kat. čest. 3250/1 (grobljanska kapelica – zgrada) i 3250/2 (groblje - grobnice) k. o. Seline, južno od državne ceste DC8 (Jadranske magistrale) i u neposrednoj blizini ove prometnice. Grobnice će biti čvrsto građene, s betonskim stijenkama i ukopane. Zastupljena su dva osnovna tipa grobnica koje karakterizira broj ukopa: veća grobnica sa šest i manja s tri ukopna mjesta. Namjena budućeg sklopa građevina (skupni naziv: mrtvačnica) je zadovoljavanje ceremonijalno–oproštajnih i pomoćno-servisnih funkcija prije ukopa pokojnika. Sklop sačinjavaju prizemne građevine s unutarnjim ceremonijalno-oproštajnim, pratećim i servisnim prostorima i vanjski prostor uz njih, koji ih dopunjuje i ima svoju ulogu u odvijanju ceremonije. Unutarnji prostori građevine su: oproštajna dvorana s pratećim prostorijama (uredska prostorija, koja je i prostorija za presvlačenje i pripremu svećenika i jedan manji zahod s predprostorom) i servisnim prostorijama (mrtvačnica s hladnjakom, javna zahodska grupa s po jednim muškim i ženskim zahodom s predprostorima te spremište za pogrebna kolica i vrtni alat). Izvori financiranja ove stavke su prihodi od poreza, kapitalne pomoći iz državnog proračuna, ostali prihodi od prodaje nefinancijske imovine, komunalni doprinos te višak prihoda iz prethodne godine. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Izgradnja groblja** | | | |
| 1. | Radovi groblje i mrtvačnica Seline | 660.000,00 EUR | |
| 2. | Usluge stručnog nadzora i zaštite na radu | 20.000,00 EUR | |
| Ukupno: | | 680.000,00 EUR | |

**3. IZGRADNJA JAVNE RASVJETE**

Pod navedenim se podrazumijeva nastavak izgradnje javne rasvjete po potrebi na području Općine Starigrad kako bi se povećala pokrivenost javnom rasvjetom. Izvori financiranja ove stavke su prihodi od komunalnog doprinosa. Navedeno se odnosi na građevine komunalne infrastrukture koje će se graditi u uređenim dijelovima građevinskog područja i građevine komunalne infrastrukture koje će se graditi radi uređenja neuređenih dijelova građevinskog područja, ovisno u kojem dijelu se pokaže potreba za izgradnjom javne rasvjete.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Izgradnja javne rasvjete** | | | |
| 1. | Izgradnja javne rasvjete | 20.000,00 EUR | |
| Ukupno: | | 20.000,00 EUR | |

**4. PLAŽA JAZ KULINA**

Pod navedenim se podrazumijeva nastavak provedbe projekta uređenja Plaže Jaz kojim se uređuje i oprema navedeni dio obale, te se modernom plažom podiže nivo turističke ponude. Za narednu godinu planira se izrada projektne dokumentacije za parking na ulazu na plažu. Izvori financiranja ove stavke su prihodi za posebne namjene. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Plaža Jaz Kulina** | | | |
| 1. | Plaža Jaz Kulina projektna dokumentacija | 15.600,00 EUR | |
| Ukupno: | | 15.600,00 EUR | |

**5. SREDIŠNJI OBALNI POJAS**

Cilj ovog projekta je rekonstruirati i urediti središnji obalni pojas u Općini Starigrad kako bi se zadovoljile sadašnje i buduće potrebe lokalnog stanovništva i gostiju u pogledu rekreacije orijentirane prema moru (uređene plaže, privezišta, šetnice, parkovi i sl.), a u skladu sa važećom prostorno-planskom dokumentacijom. Planirani zahvat se nalazi na k.č.z. 5092/1, 5092/2, 5122, 5123, 5124, 4741, 4742, 4743, dio 4735, k.o. Starigrad. Ukupna kopnena površina uređene obale iznosit će oko 17.600 m2 i uključuje kamenom uređenu obalu, dva komunalna veza, šetnicu i pješačke površine, prometne i parkirališne površine te zaštitne i parkovno uređene površine. Postojeći priključak obalne prometnice na državnu cestu D8 na koju se ostvaruje priključak vozila i pješaka se izmješta na drugu, povoljniju lokaciju u pogledu poboljšanja sigurnosti te uvjeta preglednosti kako vertikalne tako i horizontalne. Projektom je predviđena rekonstrukcija i manja dogradnja obale, te potpuna rekonstrukcija i dogradnja prometnih, parkirališnih i pješačkih površina. U 2022. godini započeto je sa provedbom projekta i započeti su radovi na 1. podfazi, a kroz 2023. i 2024. godinu izvršit će se radovi na 2. podfazi projekta i to pripremni i zemljani radovi, kolnička konstrukcija i pješački nogostupi, betonski i armirano-betonski radovi, oprema, prometna oprema i signalizacija. Izvori financiranja ove stavke su kapitalne pomoći iz državnog proračuna, pomoći iz županijskog proračuna, prihodi od poreza, prihodi od financijske i nefinancijske imovine, prihodi od prodaje građevinskog zemljišta i višak prihoda iz prethodne godine. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Središnji obalni pojas** | | | |
| 1. | Središnji obalni pojas radovi | 775.000,00 EUR | |
| 2. | Usluge stručnog nadzora | 20.000,00 EUR | |
| Ukupno: | | 795.000,00 EUR | |

**6. DJEČJE IGRALIŠTE TRG STJEPANA RADIĆA**

Predmet ovog projekta je uređenje Dječjeg igrališta na Trgu Stjepana Radića u Starigrad Paklenici. Zahvat u prostoru obuhvaća k.č.br. dio 5119, k.o. Starigrad. Glavnim projektom daje se tehničko rješenje izgradnje postojeće površine dječjeg igrališta: dječjeg igrališta i ugradnja nove opreme – dječjih sprava, uređenje zelenih površina uz igralište uz poseban naglasak na hortikulturno rješenje s autohtonim biljnim

vrstama i postava ograde. Površina zahvata je 250 m2. Dječje igralište koristiti će djeca, mladi, obitelji i rekreativci. Mogućnost korištenja je kroz cijelu godinu. Podijeljeno je u 2 cijeline koje su prožete – za manji i veći uzrast. Njime se ostvaruje stvaranje jednog novog, sigurnog, edukativnog i zabavnog sadržaja za djecu i mlade u centru Starigrada. Fokusna točka je višefunkcionalna sprava velikog broda. Ostale sprave koje se nalaze su : otvoreni tobogan s klizištem od plastike, dvostruka ljuljačka sa sjedalicama Eagle, njihaljka na opruzi za dvoje djece, brijeg za penjanje, Vrtuljak "šalica" Eris. Uređenje dječjeg igrališta obuhvaća pripremne, zemljane, bravarske, betonske i armiranobetonske radove, opremanje dječjeg igrališta i krajobrazno uređenje. Izvori financiranja ove stavke su višak prihoda iz prethodne godine, pomoći iz županijskog proračuna i sredstva iz EU fondova. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Dječje igralište na području Brđani** | | | |
| 1. | Izgradnja dječjeg igrališta | 114.200,00 EUR | |
| 2. | Usluge stručnog nadzora | 4.900,00 EUR | |
| Ukupno: | | 119.100,00 EUR | |

**7. IZRADA PROJEKTNIH DOKUMENTACIJA ZA BUDUĆE PROJEKTE**

Pod navedenim se podrazumijeva izrada projektnih dokumentacija za različite buduće projekte. Izvori financiranja ove stavke su tekuće pomoći iz državnog proračuna. Navedeno se odnosi na građevine komunalne infrastrukture koje će se graditi u uređenim dijelovima građevinskog područja i građevine komunalne infrastrukture koje će se graditi radi uređenja neuređenih dijelova građevinskog područja, ovisno za koji dio se izrađuje projektna dokumentacija.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Izrada projektnih dokumentacija za buduće projekte** | | | |
| 1. | Izrada projektne dokumentacije | 15.000,00 EUR | |
| Ukupno: | | 15.000,00 EUR | |

**8. UGOSITELJSKO TURISTIČKA ZONA POD BUCIĆA PODI**

Pod navedenim se podrazumijeva izrada projektne dokumentacije cjelokupne komunalne infrastrukture za navedeno područje kao temelj za buduće radove. Izradit će se sljedeće projektne dokumentacije: Projektna dokumentacija za elektroničku komunikacijsku infrastrukturu i javnu rasvjetu unutar obuhvata UPU Pod Bucića, Projektna dokumentacija prometne infrastrukturne građevine unutar obuhvata UPU Pod Bucića Podi i Projektna dokumentacija za vodnogospodarsku infrastrukturu u obuhvatu UPU Pod Bucića Podi. Plan rada predviđa da izrađivač za sve dokumentacije obavi sve potrebne radove i poslove, kako bi se ispunili postavljeni ciljevi, te izradila projektna dokumentacija: idejni projekti za ishođenje posebnih uvjeta javnopravnih tijela i glavni projekti za ishođenje potvrda na glavne projekte i građevinske dozvole. Izvori financiranja ove stavke je višak prihoda iz prethodne godine. Navedeno se odnosi na građevine komunalne infrastrukture koje će se graditi radi uređenja neuređenih dijelova građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Prostorno i urbanističko planiranje** | | | |
| 1. | Projektna dokumentacija | 50.000,00 EUR | |
| Ukupno: | | 50.000,00 EUR | |

**9. RECIKLAŽNO DVORIŠTE**

Pod navedenim se podrazumijeva izrada projektne dokumentacije u cilju ishođenja građevinske dozvole za Reciklažno dvorište. Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada. Površina za izgradnju reciklažnog dvorišta mora osigurati smještaj potrebne opreme za prikupljanje, razvrstavanje i privremeno skladištenje otpada. Projektna dokumentacija će sadržavati geotehnički elaborat, idejno rješenje, glavni projekt i troškovnik projektiranih radova. Navedeno se odnosi na građevine komunalne infrastrukture koje će se graditi izvan građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Reciklažno dvorište** | | | |
| 1. | Projektna dokumentacija | 0,00 EUR | |
| Ukupno: | | 0,00 EUR | |

**10. GROBLJE TRIBANJ**

Pod navedenim se podrazumijeva izrada pojektne dokumentacije za uređenje groblja u Tribnju, pa potom u narednim godinama radovi. Izvor financiranja ove stavke su prihodi od poreza. Navedeno je građevina komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Izgradnja groblja** | | | |
| 1. | Projektna dokumentacija | 20.000,00 EUR | |
| Ukupno: | | 20.000,00 EUR | |

**11. OBJEKTI JAVNE NAMJENE NA PODRUČJU OPĆINE STARIGRAD**

Pod navedenim se podrazumijeva sređivanje objekata javne namjene prvenstveno se misli na dječja igrališta, te parkove. Izvori financiranja ove stavke su ostale pomoći i donacije. Navedeno se odnosi na građevine komunalne infrastrukture koje će se graditi u uređenim dijelovima građevinskog područja.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Objekti javne namjene** | | | |
| 1. | Objekti javne namjene | 20.000,00 EUR | |
| Ukupno: | | 20.000,00 EUR | |

**12. OTKUP ZEMLJIŠTA**

Pod navedenim se podrazumijeva otkup zemljišta za potrebe budućih projekata Općine Starigrad. Izvori financiranja ove stavke su ostale pomoći i donacije. Navedeno se odnosi na građevine komunalne infrastrukture koje će se graditi u uređenim dijelovima građevinskog područja i građevine komunalne infrastrukture koje će se graditi radi uređenja neuređenih dijelova građevinskog područja, ovisno za koji projekt se vrši otkup zemljišta.

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | | **Procjena troškova građenja** |
| **Otkup zemljišta** | | | |
| 1. | Otkup zemljišta | 20.000,00 EUR | |
| Ukupno: | | 20.000,00 EUR | |

**REKAPITULACIJA:**

|  |  |
| --- | --- |
| 1. NOVO GROBLJE U STARIGRADU | 15.000,00 EUR |
| 2. GROBLJE SELINE | 680.000,00 EUR |
| 3. IZGRADNJA JAVNE RASVJETE | 20.000,00 EUR |
| 4. PLAŽA JAZ KULINA | 15.600,00 EUR |
| 5. SREDIŠNJI OBALNI POJAS | 795.000,00 EUR |
| 6. DJEČJE IGRALIŠTE TRG S. RADIĆA | 119.100,00 EUR |
| 7. IZRADA PROJEKTNIH DOKUMENTACIJA ZA BUDUĆE PROJEKTE | 15.000,00 EUR |
| 8. UGOSITELJSKO TURISTIČKA ZONA POD BUCIĆA PODI | 50.000,00 EUR |
| 9. RECIKLAŽNO DVORIŠTE | 0,00 EUR |
| 10. GROBLJE TRIBANJ | 20.000,00 EUR |
| 11. OBJEKTI JAVNE NAMJENE NA PODRUČJU OPĆINE STARIGRAD | 20.000,00 EUR |
| 12. OTKUP ZEMLJIŠTA | 20.000,00 EUR |
| **UKUPNO:** | **1.769.700,00 EUR** |

**Članak 4.**

Ove II. izmjene i dopune programa građenja komunalne infrastrukture na području Općine Starigrad za 2024. godinu stupaju na snagu osmog dana od dana objave u „Službenom glasniku Općine Starigrad“.

PREDSJEDNIK

                                                                                Marko Marasović